صحت اور خاندانی بہبود کی وزارت
ڈاکٹر ہرش وردھن نے کووڈ-19 کے بارےمیں وزیروں کے گروپ کی 22ویں میٹنگ کی صدارت کی
بھارت میں کووڈ-19 وبائی بیماری میں اضافے کی شرح کم ہو کر 2 فیصد رہ گئی ہے اور ہلاک ہونے والوں کی شرح دنیا میں سب سے کم 1.45 فیصد رہ گئی ہے: ڈاکٹر ہرش وردھن
’’ہمیں اپنی 30 کروڑ منتخب آبادی کو ٹیکے لگانے کے کام میں تیزی لانے کی ضرورت ہے‘‘
نئی دہلی،19؍ دسمبر ، صحت اور خاندانی فلاح وبہبود کے مرکزی وزیر ڈاکٹر ہرش وردھن نے کووڈ-19 کے بارےمیں آج ویڈیو کانفرنس کے ذریعے وزیروں کے ایک اعلیٰ سطح کے گروپ کی 22ویں میٹنگ کی صدارت کی۔ ان کے ساتھ وزیر خارجہ ڈاکٹر ایس جے شنکر شہری ہوا بازی کے وزیر جناب ہردیپ ایس پوری، صحت اور خاندانی فلاح وبہبود کے وزیر مملکت جناب اشونی کمار چوبے اور امور داخلہ کے وزیر مملکت جناب نتیہ نند رائے بھی شامل ہوئے۔نیتی آیوگ کے ممبر  ڈاکٹر ونود کے پال، عزت مآب وزیر اعظم کے مشیر جناب امرجیت سنہا اور عزت مآب وزیر اعظم کے مشیر جناب بھاسکر کھلبے بھی ورچوئل طور پر موجود تھے۔
ڈاکٹر ہرش وردھن نے میٹنگ کا آغاز کووڈ کے تمام ان جانبازوں کا تہہ دل سے شکریہ ادا کرکے کیا جنھوں نے اپنی ڈیوٹی اس وبائی بیماری کے دوران جو اب بارہویں مہینے میں چل رہی ہے بغیر کسی تھکن کے بڑی تندہی کے ساتھ انجام دی۔ انھوں نے اپنے ساتھیوں کو ان فائدوں سے بھی آگاہ کیا جو ملک نے کووڈ کے خلاف عوامی صحت نظام کے سلسلے میں حاصل کیے ہیں اور اس کے اب تک ہمت افزا نتیجے رہے ہیں۔ انھوں نے کہا کہ ’’بھارت میں کووڈ-19 وبائی بیماری میں اضافے کی شرح کم ہوکر 2 فیصد رہ گئی ہے اور 1.45 فیصد شرح کے ساتھ بھارت ان ملکوں میں شامل ہے جہاں دنیا میں کیسوں کی ہلاکت کی شرح سب سے کم ہے۔ بھارت میں شفایابی ی شرح 95.46 فیصد تک پہنچ گئی ہے اور یہ ایک ملین نمونوں کی حکمت عملی کے ساتھ ہے۔ مجموعی مثبت شرح 6.25 فیصد تک کم ہوگئی ہے‘‘۔
اس حقیقت کی طرف اشارہ کرتے ہوئے اکتوبر، نومبر کے مہینے میں تہواروں کے باوجود اس دوران جامع ٹیسٹنگ مریضوں کا پتہ لگانے اور علاج کی پالیسی کی وجہ سے کیسوں میں کوئی نیا اضافہ دیکھنے میں نہیں آیا۔ مرکزی وزیر صحت اور وزرائے کے گروپ کے چیئرپرسن نے اپنی تشویش اعادہ کیا اور کووڈ کے سلسلے میں مناسب رویہ جانفشانی کے ساتھ برقرار رکھنے کی اپیل کی۔ خاص طور پر ایک ایسے وقت میں جب ملک ٹیکے کے پہلے سیٹ کی تصدیق کرنے کی دہلیز پر ہے۔ انھوں نے نشان زد آبادی کو جو تقریباً 30 کروڑ ہے تیز رفتاری کے ساتھ ٹیکہ کاری کے تحت لانے کی ضرورت پر زور دیا۔
ڈائرکٹر  ڈاکٹر سجیت کے سنگھ نے ایک تفصیلی رپورٹ پیش کی جس میں بتایا گیا ہے کہ کس طرح حکومت کی مرحلے وار پالیسیوں کی وجہ سے بھارت کو اس وبائی بیماری پر اہم کنٹرول حاصل کرنے میں مدد ملی ہے۔ انھوں نے کیسوں کی تعداد اموات کی تعداد ، ان میں اضافے کی شرح اور یہ کہ کس طرح دنیا کے باقی ممالک کو اس معاملے میں واضح اضافے کا سامنا ہے کے بارے میں اعداد وشمار پیش کیے۔ انھوں نے ہر ریاست میں وبائی بیماری کے بارےمیں تجزیہ بھی پیش کیا جس میں مثبت کیسوں کی شرح اموات کی شرح اور اسی طرح کی دیگر معلومات فراہم کی گئی تھیں۔ انھوں نے ملک میں کووڈ-19 سے ہونے والی اموات کی تفصیل بھی پیش کی۔
نیتی آیوگ کے ممبر  ڈاکٹر ونود کے پال نے ایک تفصیلی مقالہ پیش کیا جس میں وزیروں کے گروپ کو ٹیکے کے تین اہم پہلوؤں کے بارےمیں بتایا۔ یعنی تمام ٹیکوں کی پری کلینیکل اور کلینیکل آزمائش نیز بھارت میں تیار ہونے والے چھ ٹیکوں کی آزمائش کے بارےمیں تفصیلات بتائی گئی۔ انھوں نے وزیروں کے گروپ کو دیگر 12 ملکوں کی طرف سے وزارت خارجہ کو ٹیکوں کے بارےمیں حاصل ہونے والی درخواست سے بھی آگاہ کیا۔
صحت کے مرکزی سکریٹری جناب راجیش بھوشن نے بتایا کہ کس طرح ہلاکتوں کی روک تھام میں لوگوں کا صحت کے متعلق معلومات حاصل کرنے کےرویہ کی اہمیت رہی ہے۔ انھوں نے بعض ریاستوں / مرکز کے زیر انتظام علاقوں کی طرف سے بہت زیادہ کیسوں لیکن کم سے کم ہلاکتوں جبکہ دیگر بعض ریاستوں کی طرف سے کم کیسوں لیکن نسبتاً زیادہ ہلاکتوں کی تعداد کے بارے میں بھی بتایا اور کہا کہ یہ اس بات کا نتیجہ ہے کہ بہت سے لوگ بیماری کے آثار ہونے کے باوجود ٹیسٹ کے لیے آگے نہیں آرہے ہیں۔ جن ریاستوں / مرکز کے زیر انتظامعلاقوں میں عوامی صحت کی دیکھ بھال کا زیادہ متحرک نظام موجود ہے وہاں کے لوگوں کو نچلی سطح کے صحت کارکنوں کے ذریعے یہ آمادہ کیا جاتا ہے کہ وہ جانچ کے لیے آگے آئیں۔ اس سلسلےمیں انھوں نے وزیروں کو مانگ ہونے پر ٹیسٹ کرنے کی پالیسی کے بارے میں بتایا ۔ لوگوں میں اگر وبائی بیماری کی علامت پائی جائے تو وہ ڈاکٹر کے نسخے کے بغیر بھی ٹیسٹ کے لیے جاسکتے ہیں۔
جناب روی کپور، سکریٹری  محترمہ ایس اپرنا، سکریٹری ، جناب امیتابھ کانت، سی ای او، نیتی آیوگ جناب گووند موہن، ایڈیشنل سکریٹری ، جناب دمو روی، ایڈیشنل سکریٹری ، جناب ارن کمار ڈی جی سی اے ، جناب امت یادو ڈی جی، فارنٹریٹ  سنیل کمار، ڈی جی ایچ ایس اور دیگر سینئر سرکاری اہلکاروں نے ورچوئل میڈیاکے ذریعے میٹنگ میں شرکت کی۔ ڈاکٹر سمیرن کانڈا  نے ڈی جی کے دفتر  کی نمائندگی کی۔